CELEX: 62019TA0017
Language: sk
Date: 2021-02-03 00:00:00
Title: Vec T-17/19: Rozsudok Všeobecného súdu z 3. februára 2021 – Moi/Parlament („Inštitucionálne právo – Parlament – Psychické obťažovanie – Rozhodnutia predsedu Parlamentu, v ktorých bol prijatý záver, že došlo k obťažovaniu dvoch akreditovaných asistentov poslanca, a ktorými sa poslancovi ukladá sankcia spočívajúca v strate nároku na denný príspevok počas dvanástich dní – Články 11 a 166 rokovacieho poriadku Parlamentu – Interné opravné prostriedky – Rozhodnutie predsedníctva Parlamentu potvrdzujúce sankciu – Článok 167 rokovacieho poriadku Parlamentu – Žaloba o neplatnosť – Lehota na podanie žaloby – Prípustnosť – Právo na obhajobu – Mimozmluvná zodpovednosť“)

16.8.2021   
            
            
               SK
            
            
               Úradný vestník Európskej únie
            
            
               C 329/18
            
         
      Rozsudok Všeobecného súdu z 3. februára 2021 – Moi/Parlament
      (Vec T-17/19) (1)
      
      („Inštitucionálne právo - Parlament - Psychické obťažovanie - Rozhodnutia predsedu Parlamentu, v ktorých bol prijatý záver, že došlo k obťažovaniu dvoch akreditovaných asistentov poslanca, a ktorými sa poslancovi ukladá sankcia spočívajúca v strate nároku na denný príspevok počas dvanástich dní - Články 11 a 166 rokovacieho poriadku Parlamentu - Interné opravné prostriedky - Rozhodnutie predsedníctva Parlamentu potvrdzujúce sankciu - Článok 167 rokovacieho poriadku Parlamentu - Žaloba o neplatnosť - Lehota na podanie žaloby - Prípustnosť - Právo na obhajobu - Mimozmluvná zodpovednosť“)
      (2021/C 329/21)
      Jazyk konania: taliančina
      
         Účastníci konania
      
      
         Žalobkyňa: Giulia Moi (Taliansko) (v zastúpení: M. Pisano a P. Setzu, advokáti)
      
         Žalovaný: Európsky parlament (v zastúpení: T. Lazian, S. Seyr a M. Windisch, splnomocnení zástupcovia)
      
         Predmet veci
      
      Na jednej strane v prvom rade návrh podaný na základe článku 263 ZFEÚ na zrušenie rôznych aktov prijatých v rámci konania o konštatovaní a sankcionovaní obťažovania, ktoré bolo začaté proti žalobkyni, a subsidiárne návrh na konštatovanie nadmernej a/alebo neprimeranej povahy sankcie, ktorá bola žalobkyni uložená, a na jej nahradenie sankciou, ktorá je stanovená v článku 166 písm. a) rokovacieho poriadku Parlamentu, a na druhej strane návrh podaný na základe článku 268 ZFEÚ s cieľom uložiť Parlamentu povinnosť, aby žalobkyni nahradil škodu, a nariadiť predsedovi, aby zverejnil informáciu na plenárnom zasadnutí Parlamentu
      
         Výrok rozsudku
      
      
                  1.
               
               
                  Rozhodnutie predsedu Európskeho parlamentu z 2. októbra 2018, ktorým sa správanie pani Giulie Moiovej voči jej dvom akreditovaným asistentom poslanca kvalifikuje ako psychické obťažovanie, rozhodnutie predsedu Parlamentu z 2. októbra 2018, ktorým sa pani Moiovej za jej správanie voči jej dvom akreditovaným asistentom poslanca, ktoré bolo kvalifikované ako psychické obťažovanie, ukladá sankcia v podobe straty nároku na jej denný príspevok počas dvanástich dní, a rozhodnutie predsedníctva Parlamentu z 12. novembra 2018 o sťažnosti podanej pani Moiovou 16. októbra 2018 v súlade s článkom 167 rokovacieho poriadku Parlamentu sa zrušujú.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Parlament je povinný nahradiť trovy konania.
               
            
         (1)  Ú. v. EÚ C 93, 11.3.2019